**TKI-integroidun oppimisen avaaminen korkeakouluyhteisöissä**

Aino Helariutta

YTM, tietoasiantuntija

Laurea-ammattikorkeakoulu

[aino.helariutta@laurea.fi](mailto:aino.helariutta@laurea.fi)

Minna Fred

KTM, KM, lehtori

Laurea-ammattikorkeakoulu

[minna.fred@laurea.fi](mailto:minna.fred@laurea.fi)

Helena Kangastie

TtM, erityisasiantuntija

Lapin AMK

[helena.kangastie@lapinamk.fi](mailto:helena.kangastie@lapinamk.fi)

Seliina Päällysaho

FT, KTM, tutkimuspäällikkö

Seinäjoen ammattikorkeakoulu

[seliina.paallysaho@seamk.fi](mailto:seliina.paallysaho@seamk.fi)

1. **Johdanto**

Tämä on kirjoittajakutsu kokoomateokseen: TKI-integroidun oppimisen avaaminen korkeakouluyhteisöissä. Etsimme kokoomateokseen ammatillisia artikkeleita laajasti TKI-integroidun oppimisen ja avoimen oppimisen teemoilla.

Artikkeleista koostettu kokoomateos julkaistaan sähköisenä julkaisuna Laurean julkaisusarjassa. Julkaisulle annetaan ISBN-tunnus. Halutessaan kirjoittajat voivat rinnakkaistallentaa artikkelinsa esim. Theseus-julkaisuarkistoon. Teoksen toimituskuntaan kuuluvat Aino Helariutta, Minna Fred, Helena Kangastie ja Seliina Päällysaho.

1. **Kokoomateoksen teemat**

Etsimme artikkeleita seuraavilla teemoilla:

Avoin toimintakulttuuri, avoin työelämäyhteistyö, avoin tieto, avoin oppiminen, avoimet oppimisympäristöt ja avoin TKI-toiminta. Etsimme esimerkkejä ja hyviä käytänteitä, joista käy ilmi TKI-toiminnan integrointi opetukseen ja oppimiseen. Artikkelit voivat esitellä esimerkiksi käytännön toimintamalleja, joissa tulee esille opiskelijan, opettajan ja/tai työelämän näkökulmaa.

1. **Kokoomateoksen aikataulu**

Artikkelien abstraktit tulee lähettää 1.9.2020 mennessä e-lomakkeella:

<https://elomake.laurea.fi/lomakkeet/18345/lomake.html>

Luemme ja hyväksymme abstraktit 15.9.2020 mennessä.

Artikkelien ensimmäiset versiot tulee lähettää 31.10. mennessä sähköpostilla osoitteeseen: [aino.helariutta@laurea.fi](mailto:aino.helariutta@laurea.fi)

Luemme artikkelien ensimmäiset versiot ja annamme niihin kehittämisehdotuksia. Artikkelien lopulliset versiot tulee toimittaa 7.12.2020 mennessä sähköpostilla osoitteeseen: aino.helariutta@laurea.fi.

Kokoomateos julkaistaan alkuvuonna 2021.

1. **Kirjoitusohjeet**

Toimittajien ja taittajan työn helpottamiseksi ja nopeuttamiseksi artikkeleiden kirjoittamisessa tulee noudattaa alla olevia ohjeita.

* 1. **Abstraktin ja artikkeleiden pituus, tyyli ja julkaiseminen**

Abstraktiin toivotaan lyhyttä kuvausta artikkelin sisällöstä. Abstraktin toivottu pituus on noin puoli sivua.

Artikkelin pituudeksi toivotaan noin 10 000-15 000 merkkiä.

Artikkelin kirjoittamisessa voi hyödyntää suoraan tämän kirjoittajakutsun pohjaa, käyttäen pohjassa olevia fontteja ja riviväliä. Toivomme kieliasultaan viimeisteltyä tekstiä.

Kokoomajulkaisu kuuluu julkaisuluokkaan ammatillinen julkaisu D. Artikkelit kirjoitetaan suomen kielellä. Kokoomajulkaisu julkaistaan avoimesti verkossa CC BY-SA 4.0-lisenssillä. Artikkeleissa käytetyt kuvat tulisi lisensoida samalla lisenssillä. Huolehdi, että käyttämäsi kuvat mahdollistavat lisensoinnin. Toivomme saavamme kuvat erillisinä liitetiedostoina.

* 1. **Tekstiviitteet, lähteet ja liitteet**

Viitteet ja lähteet merkitään Harvardin järjestelmän mukaisesti.

Viittaaminen tehdään tekstiviitteillä seuraavan esimerkin mukaisesti:

Viestinnän yhteydessä voidaan puhua myös verkoston sosiaalisesta rakenteesta (Rogers & Kincaid 2015, 10).

Kunkin artikkelin loppuun tulee lähdeluettelo ja mahdolliset liitteet. Lähdeluettelo kirjoitetaan seuraavien esimerkkien mukaisesti.

Inamorato dos Santos, A., Punie, Y. & Castano Munoz, J., 2016. Opening up education: A support framework for higher education institutions. Luettu 28.4.2020. <https://ec.europa.eu/jrc/en/publication/practical-guidelines-open-education-academics-modernising-higher-education-open-educational>

Inamorato dos Santos, A., 2019. Practical Guidelines on Open Education for Academics: modernising higher education via open educational practices. Luettu 28.4.2020. <https://ec.europa.eu/jrc/en/publication/practical-guidelines-open-education-academics-modernising-higher-education-open-educational>

Lisää ohjeita viitteiden ja lähteiden merkintään löytyy kirjoittajakutsun liitteestä.

1. **Lopuksi**

Lisätietoja antaa Aino Helariutta ([aino.helariutta@laurea.fi](mailto:aino.helariutta@laurea.fi)), puh. 046 856 7507.

**Liite 1. Viitteiden ja lähteiden merkintäohje**

|  |  |  |
| --- | --- | --- |
| **Julkaisun tyyppi** | **Tekstiviitemerkintä** | **Lähdeluettelomerkintä** |
|  |  |  |
| Kirja (yksi tekijä)      Kirja (monta tekijää) | (Aarnikoivu 2013, x)      (Kauppinen, Nummi & Savola 2012, x) | Aarnikoivu, H. 2013. Keskity olennaiseen, esimies. Helsinki: Talentum Media.  Kauppinen, A., Nummi, J. & Savola, T. 2012. Tekniikan viestintä. Kirjoittamisen ja puhumisen käsikirja. 10. – 11. painos. Helsinki: Edita. |
| Toimitettu teos | (Valo 2002, x) | Valo, M. (toim.) 2002. Nykytietoa puheviestinnän opetuksesta. Jyväskylän yliopiston viestintätieteiden laitoksen julkaisuja 20. Jyväskylä: Jyväskylän yliopisto. |
| Artikkeli teoksessa | (Lankinen & Vuorijärvi 2010, x) | Lankinen, P. & Vuorijärvi A. 2010. Kohti ammatillisen asiantuntijayhteisön voimagenrejä. Teoksessa Lambert, P. & Vanhanen-Nuutinen, L. (toim.) Hankekirjoittaminen – Välineitä hanketoimintaan ja opinnäytetyöhön. Haaga-Helian julkaisusarja Tutkimuksia 1/2010. Haaga-Helia ammattikorkeakoulu, 252 – 264. |
| Aikakauslehtiartikkeli | (Pyhälahti 2015, x) | Pyhälahti, M. 2015. Paljonko sitaattia voi muuttaa? Kielikello 3/2015. Kotimaisten kielten keskus, 28. |
| Sanomalehtiartikkeli | (Miettunen 2015) | Miettunen, S. 2015. Kuluttajan oikeudet. Helsingin Sanomat 15.5.2015. |
| Käsikirja (ei yksittäistä tekijää) | (Suomen kielen perussanakirja 1995, x) | Suomen kielen perussanakirja. 1995. Kotimaisten kielten tutkimuskeskuksen julkaisuja 55. Helsinki: Kotimaisten kielten tutkimuskeskus. |
| Mietinnöt, raportit ym. (tekijää ei ole mainittu) | (Työllisyys uuden vuosituhannen alussa 2002) | Työllisyys uuden vuosituhannen alussa. 2002. Työvoima 2020 –hankkeen väliraportti. Työpoliittinen tutkimus nro 234. Helsinki: Työministeriö. |
| Opinnäyte | (Hinkkanen 2002, x) | Hinkkanen, L. 2002. Hoitotyön opettajan ja käytännön ohjaajan yhteistyö käytännön opiskelun ohjauksessa. Pro gradu –tutkielma. Tampereen yliopisto, hoitotieteen laitos. Tampere. |
| Standardi | (SFS 5831) | SFS 5831. 1998. Viittaaminen sähköisiin dokumentteihin tai niiden osiin. Helsinki: Suomen Standardisoimisliitto. |